MY «Pelorus»

MY «Pelorus» er en av verdens største private yachter. Skipet er 115 meter langt, og 17,2 meter bredt. MY «Pelorus» eies av den russiske milliardæren Roman Abramovitsj. Yachten ble bygget av Lürssen i Tyskland i 2003, og skal ha kostet rundt én milliard kroner. Opprinnelig var skipet bestilt av en ukjent forretningsmann, men i 2004 ble den solgt til Abramovitsj, som fikk den modifisert ved Blohm & Voss-verftet.

Yachten ble lånt ut til John Terry i 2007 da han giftet seg, som en bryllupsgave fra Abramovitsj.Thanks a yacht for the gift, Rom The Sun, publisert 2007-06-07

Abramovitsj har lenge vært aktiv innenfor yachtmiljøet, og har eid flere yachter. Tidligere, eide han blant annet den 112 meter lange yachten MY «Le Grand Bleu» og eier i tillegg til MY «Pelorus» både MY «Ecstasea», og MY «Sussurro». Han skal også ha eid MY «Triple Seven», før den ble solgt i 2006.

I 2008 ble det klart at Abramovitsj ventet enda en yacht fra Blohm & Voss, den 172 meter lange MY «Eclipse».Abramovich Plans World's Largest Yacht  (engelsk artikkel), publisert 2007-01-12Abramovitsj's yacht flåte  (engelsk side)

Yachten har vært på besøk i Norge flere ganger, blant annet i august 2010, da skipet besøkte Kristiansand.

Referanser

 Eksterne lenker 


  «Pelorus» på superyachts.com 

Kategori:Russiske skip
Kategori:Skip bygget i Tyskland
Kategori:Skip fra 2003
Kategori:Artikler i sjøfart-prosjektet